Mikko Kousa

Mikko Tapio Kousa (sündinud 11. mail 1988 Lahti) on Soome jäähokimängija, kes mängis kaitsjana viimati Saksamaa kõrgliigaklubis Düsseldorfer EG.

Ta alustas klubikarjääri Lahti Pelicansis, mille koosseisus Soome kõrgliigas hooajal 2007–08. 2010. aastal liitus ta HIFK-iga. Hooajal 2010–11 tuli ta klubiga Soome meistriks.

2012. aastal liitus ta KHL-i klubiga Nižni Novgorodi Torpedo. Hooaja 2012–13 teises pooles mängis ta Rootsi kõrgliigaklubis Modo Hockey. Seejärel naasis Kousa Soome kõrgliigasse, mängides ühe hooaja Jokerites ja seejärel Lukkos. Hooajal 2015–16 mängis ta KHL-i klubis Zagrebi KHL Medveščak ja Šveitsi kõrgliigaklubis SC Bern.

Hooaja 2016–17 alguses mängis ta Rootsi kõrgliigaklubis Djurgårdens IF. Seejärel liitus Kousa taas Pelicansiga, kus mängis kuni hooaja 2018–19 lõpuni.

2019. aastal naasis ta HIFK-i. Hooajal 2019–20 lõi Kousa Soome kõrgliigas kaitsemängijatest enim väravaid (kokku 10). Hooajal 2021/22 mängis Kousa jällegi Pelicansis, seejärel hooajal 2022/23 Saksamaa kõrgliigaklubis Düsseldorfer EG.

Kousa on kuulunud Soome jäähokikoondisse Euro Hockey Touril.

 Välislingid 
 Mikko Kousa hockeydb.com lehel

Kategooria:Soome jäähokimängijad
Kategooria:Lahti Pelicansi mängijad
Kategooria:HIFK jäähokimängijad
Kategooria:Nižni Novgorodi Torpedo mängijad‏‎
Kategooria:Jokerite mängijad
Kategooria:Lukko mängijad
Kategooria:Djurgårdens IF-i jäähokimängijad
Kategooria:Sündinud 1988